http://www.loc.gov/mods/v3 http://www.loc.gov/standards/mods/v3/mods-3-2.xsd
Az Amerikai Egyesült Államok egynyelvű ország? Az angol hivatalos nyelve az USA-nak? Ha ezekre a kérdésekre egyelőre nem tudunk még egyértelmű válaszokat adni, ne essünk kétségbe. Az amerikaiak jó része sem tudja a megfejtést. Egy felmérés szerint 1986-ban az USA állampolgárai közül megkérdezettek 64%-a biztosan állította, hogy az angol alkotmányosan elismert hivatalos nyelv, míg 34% mondta, hogy nem az. Egy megismételt kutatás 1997-ben már azt mutatta ki, hogy a megkérdezetteknek csak 35%-a gondolta az angolt hivatalos nyelvnek, 58%-uk pedig az ellenkezőjét gondolta. Mi hát akkor a válasz? Ez a könyv megpróbálja összegyűjteni azokat az okokat, amelyek a kérdések megválaszolásához vezetnek bennünket. Különös figyelmet fordít a spanyol-ajkú hispán vagy latínó népcsoportra, amely jelenleg az USA legdinamikusabban gyarapodó közössége - egyszerre nemzetiségi és bevándorló jellemvonásokkal. A könyv az Egyesült Államokban, terepen végzett kutatás alapján készült, így a nagy szakirodalmi háttérbázis mellett érezhető a szerző személyes tapasztalata és európai nézőpontból való érdeklődése, valamint az emberi jogok és kisebbségi jogok védelme iránti elkötelezettsége is.
A Pázmány Péter Katolikus Egyetem Jog- és Államtudományi Karának Könyvei. Jogtudományi Monográfiák No. 12